Legal Document

Category: 24

Text:
63. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. ΣΤ/33502 της 20/28 Δεκ. 1976 (ΦΕΚ Β΄ 1543) Περί των όρων τοποθετήσεως και λειτουργίας συσκευών αυτομάτου καταγραφής ταχύτητος και λοιπών στοιχείων πορείας επί κατηγοριών τινων αυτοκινήτων οχημάτων. Έχοντες υπ’ όψει: 1.Το άρθρον 77 του Κ.Ο.Κ. κυρωθέντος δια του Ν.Δ. 4233/62. 2.Την υπ’ αριθ. ΣΤ/11825/74 ημετέραν, περί των όρων τοποθετήσεως και λειτουργίας συσκευής αυτομάτου καταγραφής της ταχύτητος και λοιπών στοιχείων πορείας επί κατηγοριών τινων αυτοκινήτων οχημάτων, ως αύτη συνεπληρώθη και ετροποποιήθη δια των υπ’ αριθ. ΣΤ/25778/28.8.74 και ΣΤ/7467/12.3.76 τοιούτων. 3.Το υπ’ αριθ. 2618/2548/10.11.1976 έγγραφον του Υπουργείου Συντονισμού. 4.Τον υπ’ αριθ. 1463/70 κανονισμόν του Συμβουλίου Ε.Ο.Κ., αποφασίζομεν: ΚΕΦΑΛΑΙΟΝ Α΄. Ορισμοί-Κατηγορίαι Οχημάτων Εφοδιαζομένων  Υποχρεωτικώς δια ταχογράφων. 1.Καθιστώμεν υποχρεωτικόν τον εφοδιασμόν δια συσκευών αυτομάτου καταγραφής της ταχύτητος και λοιπών στοιχείων πορείας (ταχογράφων), απάντων των απογεγραμμένων και απογραφομένων εν τη χώρα λεωφορείων, ρυμουλκών, φορτηγών ως και αυτοκινήτων ειδικών χρήσεων. (Χάριν συντομίας εις τας επομένας παραγράφους της παρούσης όπου γίνεται χρήσις του όρου φορτηγά, νοείται ότι ούτος περιλαμβάνει και τα ρυμουλκά αυτοκίνητα ως και τα αυτοκίνητα ειδικών χρήσεων). 2.Της ανωτέρω υποχρεώσεως τοποθετήσεως ταχογράφων εξαιρούνται: α.Τα αστικά λεωφορεία. β.Τα φορτηγά, ολικού βάρους μικροτέρου των 3.500 χιλ/μων. γ.Τα λεωφορεία και φορτηγά τα κυκλοφορούντα αποκλειστικώς εντός κλειστών γεωγραφικών περιοχών (νήσων), ων δεν υφίσταται σύνδεσις μετά της Ηπειρωτικής Ελλάδος ή μεθ’ ετέρων νήσων, δι’ οχηματαγωγών πλοίων και εφ’ όσον το οδικόν δίκτυον, είτε λόγω καταστάσεως του οδοστρώματος, είτε λόγω γεωμετρικών στοιχείων, δεν επιτρέπει ανάπτυξιν ταχύτητος μείζονος των 60 χιλ/τρων ανά ώραν, εφ’ οιουδήποτε τμήματος του οδικού δικτύου της νήσου, τούτου προκύπτοντος εξ εκθέσεως του αρμοδίου Νομομηχανικού. δ.Τα ανήκοντα κατά κυριότητα εις Δήμους ή Κοινότητας φορτηγά αποκομιδής απορριμάτων και υδροφόρα (καταβρεκτήρες). ε.Τα φορτηγά τα κυκλοφορούντα αποκλειστικώς και μόνον εντός ιδιωτικών χώρων, κατά τα εις την υπ’ αριθ. ΣΤ/100281/70 εγκύκλιον του Υπουργείου καθοριζόμενα. στ.Τα φορτηγά τα ανήκοντα εις Κρατικάς Υπηρεσίσας ή τοιαύτας Νομικών προσώπων Δημοσίου Δικαίου, εφ’ όσον βεβαιωθή υπ’ αυτών ότι ταύτα προορίζονται δια κυκλοφορίαν αποκλειστικώς και μόνον εντός πόλεων, ή ότι ως εκ της κατασκευής των ή της τεχνικής συγκροτήσεώς των, δεν έχουν δυνατότητα αναπτύξεως ταχύτητος μείζονος των 60 χιλ/τρων ανά ώραν. ζ.Τα πάσης κατηγορίας αυτοκίνητα ων η κυκλοφορία περιορίζεται αποκλειστικώς και μόνον εντός των χώρων των αεροδρομίων. η.Τα λεωφορεία ή φορτηγά τα εκτελούντα συγκοινωνίαν επί αγόνων γραμμών, μόνον εφ’ όσον το οδικόν δίκτυον  εφ’ ου κινούνται ταύτα, είτε λόγω καταστάσεως του οδοστρώματος, είτε λόγω γεωμετρικών στοιχείων, δεν επιτρέπει την ανάπτυξιν ταχύτητος μείζονος των 60 χιλ/τρων ανά ώραν, εφ’ οιουδήποτε τμήματος τούτου πιστοποιουμένου δι’ εκθέσεως του αρμοδίου Νομομηχανικού. (Μετά τη σελ. 262,948(α) Σελ. 262,949 Τεύχος 628-Σελ.109 Κώδικας Οδικής Κυκλοφορίας 21.Ε.ι.62-63 ΚΕΦΑΛΑΙΟΝ Β΄. Τύπος της Συσκευής. Η καταγραφική συσκευή δέον να πληροί άπαντας τους όρους του προαφερθέντος κανονισμού του Συμβουλίου της Ε.Ο.Κ., να έχη δε εγκριθή αύτη υπό της αρμοδίας αρχής, τινός των Κρατών μελών της Κοινότητος (Ε.Ο.Κ.). Η ύπαρξις τοιαύτης εγκρίσεως δι’ έκαστον τύπον συσκευής θα γνωστοποιείται δι’ εγκύκλίου, της καθ’ ημάς Δ/νσεως Τεχνικής Αυτ/των, εις απάσας τας Περιφερειακάς Υπηρεσίας κατόπιν υποβολής υπό των ενδιαφερομένων του σχετικού πιστοποιητικού εγκρίσεως, κατά τα κατωτέρω ειδικώτερον καθοριζόμενα. Αι Περιφερειακαί Υπηρεσίαι δέον να εξακριβώνουν εάν δια τον τύπον της εγκατασταθείσης επί οχήματος καταγραφικής συσκευής υφίσταται σχετική εγκύκλιος. Δια την έκδοσιν της εν λόγω εγκυκλίου οι εν Ελλάδι αντιπρόσωποι των κατασκευαστικών οίκων ή οι έμποροι-εισαγωγείς καινουργών ή μεταχειρισμένων συσκευών δέον όπως υποβάλλουν σχετικήν αίτησιν εις την καθ’ ημάς Τεχνικήν Δ/νσιν αυτοκινήτων, ως και:α)επίσημον κατάλογον του εργοστασίου κατασκευής, εις ον θα περιγράφωνται λεπτομερώς η συγκρότησις και λειτουργία της συσκευής, β)το υπό του κανονισμού της Ε.Ο.Κ. προβλεπόμενον πιστοποιητικόν ως και γ)πρόσφατον βεβαίωσιν της εκδούσης τούτο αρχής του Κράτους-μέλους της Ε.Ο.Κ. εξ ης θα προκύπτη ότι η σχετική έγκρισις δεν έχει ανακληθή. ΚΕΦΑΛΑΙΟΝ Γ΄. Φύλλα Καταγραφής. Τα φύλλα καταγραφής (δίσκοι ή ταινίαι) άτινα θα χρησιμοποιούνται εις τας καταγραφικάς συσκευάς δέον να πληρούν άπαντας τους όρους του κανονισμού 1643/70 του Συμβουλίου της Ε.Ο.Κ. και να έχουν εγκριθή υπό Κράτους τινός-μέλους της Κοινότητος. Η ύπαρξις εγκρίσεως δι’ έκαστον τύπον φύλλου θα γνωστοποιήται προς τας αρμοδίας Υπηρεσίας δι’ εγκυκλίου της καθ’ ημάς Τεχνικής Δ/νσεως Αυτοκινήτων. Δια την έκδοσιν της εγκυκλίου ταύτης δέον όπως υποβάλλεται εις την καθ’ ημάς Τεχνικήν Δ/νσιν σχετική αίτησις μετά του αντιστοίχου πιστοποιητικού εγκρίσεως Ε.Ο.Κ. πρόσφατος βεβαίωσις περί μη ανακλήσεως της εγκρίσεως ως και επαρκής αριθμός φύλλων (65 τουλάχιστον) προς αποστολήν δείγματος εις τας Υπηρεσίας. ΚΕΦΑΛΑΙΟΝ Δ΄. Εγκατάστασις της συσκευής επί του οχήματος. Η εγκατάστασις της συσκευής επί του οχήματος δέον να γίνεται υπό ειδικευμένων εις το αντικείμενον τούτο τεχνιτών. Επί του παρόντος και μέχρις αντιμετωπίσεως του θέματος της χορηγήσεως ειδικών πτυχίων εις τεχνίτας εγκαταστάσεως, επισκευής και ελέγχου ταχογράφων, η εγκατάστασις θα γίνεται υπό την ευθύνην των εν Ελλάδι αντιπροσώπων των κατασκευαστικών οίκων, υπό προσώπων ειδικώς εξουσιοδοτημένων υπ’ αυτών. Πίναξ περιλαμβάνων τα στοιχεία (ονοματεπώνυμον, όνομα πατρός, Δ/νσιν και αριθμόν Δ.Τ.) μετά δείγματος υπογραφής και σφραγίδος των εξουσιοδοτημένων υφ’ εκάστου των αντιπροσώπων τεχνιτών, θα υποβάλλεται υπ’ αυτών εις την καθ’ ημάς Τεχνικήν Δ/νσιν Αυτοκινήτων. Οι ως άνω αντιπρόσωποι δέον επίσης όπως υποβάλλουν στοιχεία αποδεικτικά της ιδιότητός των ταύτης (του αντιπροσώπου του κατασκευαστικού οίκου). Σελ. 262,950 Τεύχος 628-Σελ.110 Κατά την εγκατάστασιν της συσκευής δέον όπως υπ’ ευθύνη του εγκαταστάτου χρησιμοποιείται το κατάλληλον σύστημα προσαρμογής της σταθεράς της συσκευής προς την τοιαύτην του οχήματος, ώστε να εξασφαλίζεται η ορθότης των ενδείξεων και των καταγραφών. Εις περιπτώσεις οχημάτων με 2 ή περισσοτέρας σχέσεις μεταδόσεως εις τον κινητήριον άξονα, θα πρέπει να προστίθεται εις το κύκλωμα κατάλληλος μεταγωγεύς, ή να γίνεται λήψις κινήσεως δια τον μηχανισμόν της καταγραφικής συσκευής εκ σημείου τοιούτου ώστε να παρέχει και να καταγράφη αύτη, εις πάσαν περίπτωσιν, τας ορθάς ενδείξεις. Η εγκατάστασης της συσκευής επί του οχήματος δέον να γίνεται εις τοιαύτην θέσιν ώστε αι επ’ αυτής ενδείξεις να είναι ευχερώς οραταί από της θέσεως του οδηγού. ΚΕΦΑΛΑΙΟΝ Ε΄. Έλεγχος υπό του Εγκαταστήσαντος Τεχνίτου και  Σφράγισις της συσκευής. 1.Μετά την εγκατάστασιν της συσκευής επί του οχήματος δέον όπως να διενεργήται έλεγχος της καλής λειτουργίας ταύτης υπό του εγκαταστήσαντος τεχνίτου όστις άμα τω πέρατι του ελέγχου τούτου χορηγή σχετική βεβαίωσιν. Ο εν λόγω έλεγχος περιλαμβάνει: α)εξακρίβωσιν ότι η συσκευή είναι εγκεκριμένου τύπου, β)δοκιμαστικόν έλεγχον προς διαπίστωσιν τηςκαλής λειτουργίας όλων των μηχανισμών και προς προσδιορισμόν των σφαλμάτων εις τας ενδείξεις και τας επί του φύλλου καταγραφάς. Τα ανώτατα επιτρεπόμενα όρια σφαλμάτων κατά τον ως άνω έλεγχον της συσκευής μετά την εγκατάστασίν της επί του οχήματος είναι:  2% δια την διανυομένην απόστασιν.  4 χιλ/τρα ανά ώραν δια την ταχύτητα  2 λεπτά ανά 24ωρον ή 10 λεπτά ανά εβδομάδα, δια τον χρονον. Η μέτρησις των σφαλμάτων δέον να γίνεται υπό τας ακολούθους συνθήκας: 1.Το όχημα να είναι κενόν, με επιβαίνοντα μόνον τον οδηγόν. 2.Αι πιέσεις των ελαστικών να είναι αι υπό του κατασκευαστού του οχήματος προβλεπόμεναι. 3.Η φθορά των επισώτρων να είναι εντός των ορίων των επιτρεπομένων υπό των ισχυουσών διατάξεων. 4.Το όχημα κατά την δοκιμήν να κινείται αυτοδυνάμως (δια του κινητήρος του) εις ευθύγραμμον οδόν με ομαλήν επιφάνειαν και με ταχύτητα 50  5 χιλ/τρα ανά ώραν. 2.Ο ως άνω έλεγχος δύναται να γίνεται και επί μηχανήματος ελέγχου φέροντος σύστημα κυλίνδρων εφ’ ων εδράζονται οι τροχοί του αυτοκινήτου. 21.Ε.ι.63 Κώδικας Οδικής Κυκλοφορίας 3.Η υπό του εγκαταστήσαντος τεχνίτου χορηγουμένη βεβαίωσις θα υπογράφεται και θα σφραγίζεται υπό τούτου θα περιλαμβάνη δε τα εξής στιοχεία: α)Το ονοματεπώνυμον, το όνομα πατρός, και την ταχυδρομικήν Δ/νσιν τούτου ως και τον αριθμόν του Δελτίου Αστυνομ. ταυτότητός του. β)Το εργοστάσιον κατασκευής, τον τύπον και τον αριθμόν της εγκατασταθείσης συσκευής ως και την σταθεράν ταύτης (στροφαί ανά χιλ/τρον). γ)Τα στοιχεία του οχήματος εφ’ ου εγκατεστάθη η συσκευή ήτοι:το εργοστάσιον κατασκευής, τον τύπον και τον αριθμόν του πλαισίου, τον τύπον και τας διαστάσεις των ελαστικών επισώτρων ως και την ενεργόν (πραγματικήν) περιφέρειαν των επισώτρων (ήτοι το κατά την δοκιμήν διανυθέν υφ’ εκάστου των κινητηρίων τροχών διάστημα, κατά μίαν πλήρη περιστροφήν του τροχού). δ)Ο χαρακτηριστικός συντελεστής του οχήματος, με ακρίβειαν τριών τουλάχιστον δεκαδικών ψηφίων (στροφαί ανά χιλ/τρον εις την έξοδον του μηχανισμού εξ ου λαμβάνει κίνησιν ο ταχογράφος). ε)Η ημερομηνία καθ’ ην διενεργήθη ο έλεγχος και ότι αι αποκλίσεις των ενδείξεων κατά τον έλεγχον δεν υπερέβησαν τα ανωτέρω αναφερόμενα όρια. 4.Μετά το πέρας του ελέγχου δέον όπως γίνεται σφράγισις της συσκευής, να γίνεται δε μνεία περί της γενομένης σφραγίσεως και των θέσεων των μολυβδοσφραγίδων εις την χορηγουμένην βεβαίωσιν. Σφράγισις δέον να γίνεται εις τα εξής τουλάχιστον σημεία: α)Εις τα δύο όρια της διατάξεως συνδέσεως της καταγραφικής συσκευής μετά του οχήματος. β)Εις την θέσιν συνδέσεως του προσαρμοστού εις το κύκλωμα. γ)Εις τας συνδέσεις του μεταγωγέως, οσάκις χρησιμοποιείται τοιούτος (οχήματα με 2 ή περισσοτέρας σχέσεις μεταδόσεως εις τον κινητήριον άξονα). δ)Εις τα συνδετικά στοιχεία της πλακός της καλυπτούσης τον μηχανισμόν της συσκευής. ΚΕΦΑΛΑΙΟΝ ΣΤ΄. Έλεγχος υπό των Περιφερειακών Υπηρεσιών  Συγκ/νιών. Ο τρόπος, η έκτασις και η διαδικασία του ελέγχου των καταγραφικών συσκευών υπό των Περιφερειακών Υπηρεσιών ως και ο τύπος των υπ’ αυτών χορηγουμένων πιστοποιητικών θέλουν καθορισθή δι’ εγκυκλίου διαταγής της καθ’ ημάς Δ/νσεως Τεχνικής Αυτοκινήτων. ΚΕΦΑΛΑΙΟΝ Ζ΄. Έλεγχος υπό Αστυνομικών Αρχών. 1.Ο έλεγχος των ταχογράφων υπό των Αστυνομικών Αρχών διενεργείται κατά την διεύλευσιν των οχημάτων εκ των σταθμών διοδίων και των φυλακείων ζυγίσεως (γεφυροπλάστιγγες), καθώς και εις οιονδήποτε σημείον των οδών, όπου τούτο κρίνεται σκόπιμον. 2.Κατά τον έλεγχον, εφ’ όσον διαπιστούται παράβασίς τις, τα αστυνομικά όργανα δύνανται να κατάσχουν το φύλλον καταγραφής του ταχογράφου, του οδηγού υποχρεουμένου όπως τοποθετήση νέον τοιούτον. 3.Εις τους οδηγούς των ελεγχομένων οχημάτων χορηγείται υπό των αστυνομικών οργάνων σημείωμα προς απαλλαγήν των εκ της ευθύνης ανοίγματος της συσκευής. Εφ’ όσον ο δίσκος ή η ταινία κατάσχεται, θα γίνεται μνεία περί τούτου εν τω σημειώματι. 4.Ο διεξαγόμενος υπό των αστυνομικών αρχών έλεγχος αποβλέπει κατ’ αρχήν εις την εξακρίβωσιν της υπάρξεως και λειτουργίας του ταχογράφου και εις την διαπίστωσιν μη υπερβάσεως των κατά τας σχετικάς διατάξεις μεγίστων επιτρεπομένων ορίων ταχύτητος, και ωραρίου εργασίας του οδηγού. Ουχ’ ήττον όμως επιβάλλεται η διενέργεια ελέγχου προς διαπίστωσιν και των κατωτέρω: α)Εάν ο ωρολογιακός μηχανισμός του ταχογράφου έχει τεθή εν λειτουργία (κούρδισμα του ωρολογίου), ως και εάν ελειτούργει συνεχώς ο ταχογράφος. (Εάν ελειτούργησεν συνεχώς ο ταχογράφος, αι εγγραφαί πρέπει να είναι συνεχείς άνευ διακοπών). β)Έάν κατά το άνοιγμα του ταχογράφου πραγματοποιείται κοπή ή άλλης μορφής σήμανσις επί του φύλλου καταγραφής. γ)Εάν έχει τοποθετηθή ορθώς το φύλλον καταγραφής εντός του οργάνου (η κοπή ή η σήμανσις αυτού πρέπει να γίνεται εις σημείον αντιστοιχούν προς την ώραν καθ’ ην γίνεται ο έλεγχος). δ)Εάν έχουν συμπληρωθή εις τα οικείας θέσεις του φύλλου καταγραφής αι αντίστοιχοι ενδείξεις (ονοματεπώνυμον οδηγού, αριθμός κυκλοφορίας του οχήματος, τόπος εκκινήσεως, ημερομηνία, ενδείξις χιλιομετρητού κατά την εκκίνησιν). ε)Εάν η έναρξις καταγραφής της ταχύτητος γίνεται από την γραμμήν την αντιστοιχούσαν εις μηδενικήν ταχύτητα. στ)Εάν αι διαστάσεις των ελαστικών συμφωνούν με τα στοιχεία τα αναγραφόμενα επί του πιστοποιητικού ελέγχου του ταχογράφου. ζ)Εάν έχουν παραβιασθή αι μολυβδοσφαγίδες. η)Εάν ο οδηγός φέρη μεθ’ εαυτού εφεδρικόν φύλλον καταγραφής, ως και το πιστοποιητικόν ελέγχου του ταχογράφου. θ)Εάν το ανώτατον όριον της κλίμακος μετρήσεως της ταχύτητος, το σημειούμενον επί του φύλλου καταγραφής, συμφωνή με το επί της πλακός του οργάνου αντίστοιχον όριον και γενικώς εάν το χρησιμοποιούμενον φύλλον καταγραφής είναι κατάλληλον δια τον τύπον της συσκευής. 5.Εν περιπτώσει ατυχήματος αι Αστυνομικαί Αρχαί δέον να προβαίνουν εις την κατάσχεσιν του φύλλου καταγραφής του ταχογράφου (μετά τον έλεγχον των επ’ αυτού εγγραφών), εν περιπτώσει δε ελλείψεως φύλλου καταγραφής ή μη λειτουργίας της συσκευής ή παραβιάσεως ταύτης να συντάσσουν έκθεσιν περί τούτου. ΚΕΦΑΛΑΙΟΝ Η΄. Υποχρεώσεις Ιδιοκτητών και οδηγών αυτοκινήτων. 1.Οι ιδιοκτήται αυτοκινήτων άτινα, δέον, συμφώνως τω Κεφ. Α΄ της παρούσης, να είναι εφωδιασμένα δια ταχογράφων, υποχρεούνται: α)Να μεριμνούν δια την έγκαιρον τοποθέτησιν και δια την καλήν λειτουργίαν των εις τα αυτοκίνητά των εγκατεστημένων συσκευών καταγραφής των στοιχείων πορείας (ταχογράφων). β)Να μεριμνούν δια την χρησιμοποίησιν υπό των οδηγών καθ’ εκάστην ημέραν αντιστοίχου φύλλου καταγραφής επί του ταχογράφου, ελέγχοντες την ορθήν τοποθέτησιν του φύλλου και την επ’ αυτού συμπλήρωσιν των προβλεπομένων ενδείξεων, (ονοματεπώνυμον, ημερομηνία, τόπος εκκινήσεως, αριθμός κυκλοφορίας του οχήματος, ένδειξις του χιλιομετρητού κατά την έναρξιν του πρώτου δρομολογίου της ημέρας). Εάν υφίσταται συνοδηγός, συμπληρούται ομοίως το αντίστοιχον φύλλον καταγραφής. Κατά την αφαίρεσιν του φύλλου καταγραφής δέον να ελέγχουν εάν εσημειώθη επ’ αυτού υπό του οδηγού η ένδειξις του χιλιομετρητού εις το τέλος του τελευταίου δρομολογίου. Διευκρινίζεται ότι αι αυτογραφικαί συσκευαί πρέπει να ευρίσκωνται εν λειτουργία καθ’ όλον το 24ωρον άνευ διακοπής, εκτός εάν το όχημα δεν χρησιμοποιείται. γ)Να μεριμνούν δια τον εφοδιαμόν των οδηγών δι’ αριθμού δίσκων ή ταινιών αντιστοιχούντος προς τας ημέρας του ταξειδίου των, πλέον μιας τουλάχιστον ταινίας ή τριών δίσκων ως εφεδρικών. Τα χρησιμοποιούμενα φύλλα καταγραφής δέον να είναι εγκεκριμένα και κατάλληλα δια την επί του οχήματος εγκατεστημένην συσκευήν τούτου εξακριβουμένου εκ των επ’ αυτών τυπογραφημένων ενδείξεων. δ)Δια  την   φύλαξιν  των   χρησιμοποιηθέντων   φύλλων   κατά(Μετά την σελ. 262,950) Σελ. 262,951 Τεύχος 628-Σελ.111 Κώδικας Οδικής Κυκλοφορίας 21.Ε.ι.63 γραφής (δίσκων ή ταινιών) επί έν έτος τουλάχιστον, ιδιαιτέρως δι’ έκαστον όχημα. Τα φύλλα ταύτα δεον να φυλάσσωνται επιμελώς, να διατηρούνται καθαρά και να τίθενται υπ’ όψιν των αρμοδίων κρατικών οργάνων οσάκις τούτο ήθελε ζητηθή. Εκ των ως άνω φύλλων τα τοιαύτα των 15 αμέσως προηγουμένων ημερών δέον να φυλάσσωνται επί του οχήματος και να διατηρούνται καθαρά υπ’ ευθύνη των οδηγών του οχήματος επιδεικνυόμενα εις τα αρμόδια δια τον έλεγχον κρατικά όργανα, εφ’ όσον ζητηθή τούτο. 2.Οι οδηγοί των ανωτέρω κατηγοριών αυτοκινήτων οφείλουν: α)Να μην θέτουν εις κίνησιν το όχημα εφ’ όσον δεν είναι εφωδιασμένον δια ταχογράφου ή δεν έχει τοποθετηθή εν αυτώ νέος δίσκος ή ταινία. β)Να μεριμνούν δια την ορθήν τοποθέτησιν του καταγραφικού φύλλου επί της συσκευής και να βεβαιούνται συνεχώς ότι η συσκευή λειτουργεί (αι καταγραφαί δέον να άρχονται από την αρχήν της περιόδου και να είναι συνεχείς) γ)Να εξακριβώσουν ότι τα χορηγηθέντα εις αυτούς φύλλα καταγραφής είναι εγκεκριμένα δια τον τύπον της συσκευής, ήτις είναι εγκατεστημένη επί του οχήματος. δ)Να συμπληρώνουν επί των φύλλων καταγραφής τας προβλεπομένας ενδείξεις προ της ενάρξεως του πρώτου δρομολογίου και άμα τω πέρατι του τελευταίου τοιούτου, ως εις την υποπαράγραφον (β) της αμέσως προηγουμένης παραγράφου ορίζεται. Να μη επεμβαίνουν εις τας μολυβδοσφραγίδας της συσκευής ούτε εις την λειτουργίαν ταύτης και να μη ανοίγουν αυτήν κατά την διάρκειαν της λειτουργίας της. ε)Να θέτουν τους επί της συσκευής μεταγωγείς εις την κατάλληλον εκάστοτε θέσιν (οδήγησις, λοιπαί εργασίαι, ανάπαυσις), ώστε να γίνωνται αι σχετικαί καταγραφαί, εις τας αντιστοίχους θέσεις των φύλλων. στ)Να ζητούν βεβαίωσιν, εις περίπτωσιν ελέγχου παρ’ αστυνομικού οργάνου, περί του τόπου και χρόνου διεξαγωγής του ελέγχου και να φέρουν μετ’ αυτών το υπό της Υπηρεσίας Συγκοινωνιών χορηγηθέν πιστοποιητικόν ελέγχου του ταχογράφου και ως ανταλλακτικόν φύλλον καταγραφής (δίσκον ή ταινία) δια την τοποθέτησιν εις την συσκευήν, εις περίπτωσιν κατασχέσεως του εντός της συσκευής τοιούτου. ζ)Να μεριμνούν δια την ταχείαν επισκευήν της συσκευής εις περίπτωσιν οιασδήποτε βλάβης αναφέροντες περί τούτου εις την πλησιεστέραν Αστυνομικήν Αρχήν. Η Αστυνομική Αρχή εις την περίπτωσιν δηλώσεως βλάβης χορηγεί σημείωμα δι’ ου θα επιτρέπεται η κυκλοφορία του οχήματος φέροντος βεβλαμένον ταχογράφον επί πενθήμερον από της ημερομηνίας χορηγήσεως του σημειώματος. η)Κατά το χρονικό διάστημα καθ’ ο είναι βεβλαμένη η συσκευή, ο οδηγός υποχρεούται όπως σημειώνη εις το φύλλον καταγραφής ή εις έτερον φύλλον προσαρτώμενον εις το φύλλον καταγραφής, πάσαν πληροφορίαν περί των διανυθεισών διαδρομών και των αντιστοίχων χρονικών περιόδων της κινήσεως του οχήματος ως και των διακοπών. θ)Να φέρουν μεθ’ εαυτών και να διατηρούν με πάσαν επιμέλειαν το υπό των Υπηρεσιών του Υπουργείου χορηγούμενον πιστοποιητικόν ελέγχου του ταχογράφου. ι)Να μη επεμβαίνουν επί της συσκευής εις περίπτωσιν ατυχήματος, μέχρις ότου τα αρμόδια αστυνομικά όργανα παραλάβουν τον δίσκον ή την ταινίαν, προς φύλαξιν ή έλεγχον. Σελ. 262,952 Τεύχος 628-Σελ.112 3.Εάν οι ιδιοκτήται των οχημάτων είναι ταυτοχρόνως και οδηγοί αυτών, έχουν απάσας τας εν παραγρ. 1 και 2 του παρόντος κεφαλαίου υποχρεώσεις. 4.Εις περίπτωσιν επισκευής ή αντικαταστάσεως ταχογράφου, είτε λόγω βλάβης, είτε δι’ άλλην αιτίαν, το φέρον τούτο όχημα δέον όπως προσκομίζεται εις την αρμοδίαν Υπηρεσίαν Συγκοινωνιών συνοδευόμενον υπό της εν παραγρ. 3 του Κεφ. Ε΄ προβλεπομένης βεβαιώσεως του διενεργήσαντος την επισκευήν ή αντικατάστασιν της συσκευής, εξουσιοδοτημένου ειδικού τεχνίτου προς έλεγχον. Κατά τας περιπτώσεις ταύτας θα εκδίδεται υπό της Υπηρεσίας νέον πιστοποιητικόν παραδιδόμενον αυτή του παλαιού όπως θα τίθεται εις τον φάκελλον του αυτοκινήτου. ΚΕΦΑΛΑΙΟΝ Θ΄. Κυρώσεις. Αι αρμόδιαι Αστυνομικαί Αρχαί δέον όπως ασκούν συστηματικώς τους περί των ταχογράφων οριζομένους ελέγχους εις αυτοκίνητα, τα οποία συμφώνως προς την παρούσαν δέον να φέρουν ταχογράφους, μηνύοντες τους παραβάτας δια την επιβολήν εις τούτους των υπό της παραγ. 11 του άρθρου 77 του Ν.Δ/τος 4233/62 προβλεπομένων κυρώσεων. ΚΕΦΑΛΑΙΟΝ Ι΄. Μεταβατικαί Διατάξεις. 1.Η δια της παρούσης καθοριζομένη υποχρέωσις εφοδιασμού των αυτοκινήτων δια ταχογράφων πληρούντων τους όρους του Κανονισμού της Ε.Ο.Κ. ισχύει δια τα το πρώτον τιθέμενα εις κυκλοφορίαν αυτοκίνητα των προβλεπομένων κατηγοριών, από 1ης Ιουλίου 1977. Από της άνω ημερομηνίας και επέκεινα οι εγκατασταθησόμενοι εις τα εν λόγω οχήματα ταχογράφοι, δέον να πληρούν άπαντας τους όρους της παρούσης. 2.Μέχρι της ως άνω ημερομηνίας θέλει εξακολουθήσει ισχύουσα η υπ’ αριθ. Στ/118/25/74 ημετέρα απόφασις, δια τα αυτοκίνητα τα τεθέντα ήδη ή τα τεθησόμενα εις κυκλοφορίαν προ της 1.7.1977. 3.Δι’ αυτοκίνητα ήδη κυκλοφορούντα, ως και τα τεθησομενα εις κυκλοφορίαν μέχρι 10.6.1977, δια τα οποία καθορίζεται δια της παρούσης υποχρέωσις εφοδιασμού των δια ταχογράφων, ενώ δεν προεβλέπετο τοιαύτη υποχρέωσις εκ των διατάξεων της ΣΤ/11825/74 ημετέρας (φορτηγά μικτού βάρους άνω των 3.500 χγμ. και κάτω των 6.000 χγμ., αυτοκίνητα αγόνων γραμμών και τοιαύτα ξένων αποστολών) παρέχεται προθεσμία εφοδιασμού των δια ταχογράφων μέχρι 1ης Ιουλίου 1978. Οίκοθεν νοείται ότι οι εγκατασταθησόμενοι ταχογράφοι εις τα εν λόγω αυτοκίνητα δέον να πληρούν άπαντας τους όρους της παρούσης. 4.Η υπ’ αριθ. ΣΤ/7467/76 ημετέρα απόφασις καταργείται. Η παρούσα δημοσιευθήτω δια της Εφημερίδος της Κυβερνήσεως. 21.Ε.ι.63 Κώδικας Οδικής Κυκλοφορίας